**Noapte de oraș**

*George Bacovia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I

Pe caldarâmul ud,

Trap-trap de potcoave,

Autobuze bubuind

Și faruri lunecând

Pe ferestre luminând

Odăi întunecate.

Cu tictac de târziu,

Cu tăceri ce plâng,

Cu noaptea ploioasă

De-afară...II

Plouă...

Nu știu nimic...

De zile, de ani,

Fără a găsi

Cum ar fi altă viață...

Același tictac de târziu,

Cu tăceri ce plâng,

Din nici un timp...

Ca noaptea ploioasă

De-afară...